
Una din caracteristicile totalitarismului este conformitatea în masă 
faţă de o poveste oficială halucinantă. Nu o poveste oficială obișnuită, 
precum „Războiul Rece” sau „Războiul împotriva terorii”. O poveste oficială 
complet halucinantă care are puţine sau deloc legături cu realitatea și care 
este contrazisă de o mulţime de fapte. 


Nazismul și stalinismul sunt exemplele clasice, dar fenomenul este și mai 
bine observat în culte și în alte subculturi. Vin în minte numeroase exemple: 
familia Manson, oamenii templului lui Jim Jones, Biserica Scientologică, Poarta 
Raiului, etc., fiecare cu povestea sa oficială halucinantă: Helter Skelter, 
Comunism creștin, Xenu și Confederaţia Galactică și așa mai departe. 
Privind din perspectiva culturii dominante (sau retrospectiv în cazul 
nazismului), natura halucinatorie a acestor povești oficiale este ţipător de 
evidentă celor mai mulţi oameni raţionali. Ceea ce mulţi oameni nu reușesc să 
înţeleagă este că pentru aceia care pică în capcana acestor povești (fie ei 
membrii ai unui cult, fie întregi societăţi totalitare), astfel de naraţiuni nu le 
apar ca fiind halucinatorii. 


Dimpotrivă, le văd ca pe ceva real. Tot ceea ce există în „realitatea” lor socială 
reifică și reafirmă povestea, iar orice o contestă sau o contrazice este 
perceput ca o ameninţare existenţială. 


Aceste narațiuni sunt inevitabil paranoice, descriind cultul ca fiind ameninţat 
sau persecutat de un dușman rău sau de o forță antagonică, și doar 
conformitatea fără dubii față de ideologia cultului îi poate salva pe membrii 
din faţa acestor ameninţări. Contează prea puţin dacă dușmanul este cultura 
comună, corpul tetan,  contrarevoluţionarii, evreii sau un virus. 
Nu contează identitatea dușmanului. Contează atmosfera de paranoia și 
isteria pe care povestea oficială o generează și care îi face obedienţi pe 
membrii cultului sau societatea însăşi. 


Pe lângă faptul că sunt paranoice, aceste naraţiuni sunt adesea inconsistente 
intern, ilogice și... ei bine, complet caraghioase. Asta nu le slăbește puterea, 
după cum s-ar presupune la prima vedere. În fapt, le-o crește, din moment ce 
îi forțează pe adepţii lor să reconcilieze inconsistenţa și iraţionalitatea lor, iar 
în multe cazuri absurditatea pură, pentru a fi în continuare bine văzuţi în 
cadrul cultului. 


O astfel de reconciliere este desigur imposibilă și face ca mintea membrilor 
cultului să fie scurtcircuitată și să abandoneze orice urmă de gândire critică, 
aceasta fiind exact ceea ce dorește liderul cultului. 


Mai mult, adesea liderii cultului schimbă aceste povești fără niciun motiv clar, 
forțându-i pe membrii cultului să încalce abrupt (și adesea să denunțe ca 
„erezie”) credinţele și ideile pe care înainte erau forţaţi să le profeseze și să 
se comporte ca și cum nu ar fi crezut niciodată în ele. Asta face ca minţile lor 
să fie scurtcircuitate și mai tare, până când într-un final renunţă chiar și să 
mai încerce a gândi raţional, ci doar repetă papagalicește orice bolboroseală 
fără sens cu care liderul cultului le umple capul. 


Bolboroseala fără sens a liderului nu este atât de lipsită de sens pe cât pare la 
prima vedere. Cei mai mulţi dintre noi, când se lovesc de astfel de zgomote, 
presupun că liderul încearcă să comunice, deși ceva nu este în regulă cu 
mintea sa. Liderul cultului nu încearcă însă să comunice. El încearcă să 
dezorienteze și să controleze mintea ascultătorului. 


Ascultaţi-l pe Charlie Manson_cum face „rap”. Nu doar ce spune, ci cum o 
spune. Observaţi cum aruncă bucăţi de adevăr în fluxul său de nonsensuri 
liber asociate, și folosirea repetată a clișeelor care stopează gândirea, 
descrise de Robert J.Lifton astfel: 


„Limbajul mediului totalitar e caracterizat de lozinci care stopează gândirea. 
Problemele cele mai complexe și profunde sunt concentrate în fraze scurte, 
foarte alese, care sună categoric, ușor de învăţat și exprimat. Ele devin 
începutul și sfârșitul oricărei analize ideologice” (Thought Reform and the 
Psychology of Totalism: A Study of “Brainwashing” in China, 1961). 


Dacă toate acestea sună cunoscut, este bine. Deoarece aceleași tehnici pe 
care majoritatea liderilor de cult le folosesc pentru a controla minţile 
membrilor cultului sunt folosite de sistemele totalitare pentru a controla 
minţile întregii societăţii: Milieu Control, Loaded Language, Sacred Science, 
Demand for Purity și alte tehnici standard de control al minţii. 


Se poate întâmpla în mare măsură în orice societate, la fel cum oricine 
poate pica victimă unui cult, dacă se întrunesc condiţiile care contează. 
Se întâmplă asta acum cu majoritatea societăţilor noastre. Este implementată 
o naraţiune oficială. O naraţiune oficială totalitară. O naraţiune oficială 
complet halucinantă, nu mai puţin halucinantă decât cea a naziștilor, a familiei 
Manson sau a oricărui alt cult. 


Majoritatea oamenilor nu își poate da seama de asta pentru simplul motiv că li 
se întâmplă lor. Sunt la modul literal incapabili să o recunoască. Mintea 
umană este extrem de elastică și inventivă când este împinsă dincolo de 
limitele sale. Întrebaţi pe oricine s-a luptat cu psihoza sau a consumat prea 
mult LSD. Nu ne dăm seama când o luăm razna. 


Când realitatea se descompune complet, mintea va crea o poveste halucinantă 
care pare la fel de „reală” ca noua noastră realitate normală, deoarece chiar și 
o iluzie este mai bună decât teroarea desăvârșită a haosului total. 


Pe asta contează totalitariștii și liderii cultelor, și exploatează această 
slăbiciune pentru a implanta poveștile lor în minţile noastre. Acesta este și 
motivul pentru care ritualurile de iniţiere (spre deosebire de ritualurile pur 
simbolice) încep prin a ataca mintea individului cu teroare, durere, 
epuizare fizică, droguri psihedelice, sau orice alt mijloc de a distruge 
percepţia omului asupra realităţii. 


Odată ce s-a realizat acest lucru și mintea subiectului începe cu disperare 
să construiască o nouă poveste care să dea sens haosului cognitiv și traumei 
psihologice prin care trece, este relativ ușor să „ghidezi” procesul și să 
implantezi orice naraţiune dorești, presupunând că ţi-ai făcut tema. 


Acesta este și motivul pentru care atât de mulţi oameni - oameni care 
sunt capabili să recunoască totalitarismul în culte și în alte ţări - nu pot să-și 
dea seama de totalitarismul care prinde contur chiar acum, în faţa 
ochilor lor (sau mai degrabă chiar în minţile lor). 


Nici nu pot percepe natura halucinatorie a poveștii oficiale „Covid-19”, - 
nu mai mult decât cei din Germania nazistă erau capabili să perceapă cât de 
complet halucinantă era povestea „rasei superioare”. Astfel de oameni nu 
sunt nici ignoranţi, nici proști. Au fost însă iniţiaţi cu succes în cult, ceea 
ce reprezintă totalitarismul în esenţă, chiar dacă la scara întregii societăţi. 


Iniţierea lor în Cultul Covid a început în ianuarie: autorităţile medicale și media 


corporatistă au amplificat Frica!!! cu_estimări a sute de milioane de morţi și 


imagini falsificate cu oameni care cădeau morţi pe străzi. Condiţionarea 
psihologică a ţinut luni de zile. 


Masele globale au fost subiecţii unui flux constant de propagandă, 
isterie confecţionată, speculaţii fantasmagorice, directive contradictorii, 
exagerări, minciuni, efecte teatrale. Carantine. Spitale de campanie, morgi. 
Asistentele medicale care dansau. Camioanele morții. UPU supraaglomerate. 
Bebeluși cu Covid morţi. Statistici manipulate. Măști și tot restul. 


Opt luni mai târziu iată unde am ajuns. Șeful Programului de Urgenţe Sanitare 
de la OMS a confirmat o rată a mortalităţii de 0,14% aproximativ la fel ca 


gripa sezonieră. lar mai jos sunt cele mai recente estimări de supravieţuire de 
la Center for Disease Control: 


Vârsta 0-19  ... 99.99% 
Vârsta 20-49 ... 99.98% 
Vârsta 50-69 ... 99.50% 
Vârsta 70+  ... 94.60% 


Argumentul „știinţific” este în mod oficial încheiat. Un număr din ce în ce mai 
mare de doctori și experți medicali ies din rând și explică felul în care isteria 
de masă în privinţa „cazurilor” (care acum includ oameni perfect sănătoși) 


este esențialmente propagandă fără sens. Vedeţi, de pildă, acest clip de la 
ARD, una dintre cele mai importante televiziuni germane. 


Avem apoi Suedia și alte ţări care nu au marșat la povestea oficială a Covid-19 
și care fac de râs isteria actuală. 


Nu o să mă apuc să demitizez povestea. Faptele sunt la îndemână. Nu de 
pe vreun „Site conspiraţionist”. Pe site-urile oficiale și ale experţilor 
medicali. Pe site-ul nenorocitului de Center for Disease Control. 


Toate astea nu contează câtuși de puţin pentru membrii cultului Covid. 
Faptele nu contează pentru totalitariști și pentru sectanţi. Contează 
loialitatea faţă de cult și partid. 


Ceea ce înseamnă că avem o problemă serioasă, adică aceia dintre noi pentru 
care faptele contează încă și care am încercat să le folosim pentru a-i 
convinge pe sectanţii Covid că se înșală în privinţa virusului. 


Deși este fundamental să vorbim despre fapte și să le împărtășim cât mai 
multor oameni cu putinţă - ceea ce devine din ce în ce mai dificil din cauza 
cenzurii instaurate - este important să vedem cu cine ne confruntăm. 


În fața noastră nu se află o neînțelegere sau o dezbatere raţională asupra 
faptelor științifice. Este o mișcare ideologică fanatică. O mișcare 
totalitaristă globală... prima din istoria omenirii. 


Nu este un totalitarism naţional, deoarece trăim într-un imperiu capitalist 
global, care nu este condus de state naţiune, ci mai degrabă de entităţi 
supranaţionale și de sistemul global capitalist însuși. Astfel, paradigma cult/ 
cultură a fost inversată. În loc ca acest cult să există ca o insulă într-o 
cultură dominantă, cultul a devenit cultura dominantă și aceia dintre noi care 
nu iau parte la cult am devenit insule izolate în interiorul lui. 


Aș vrea să fiu mai optimist și să ofer ceva care să semene a plan de acţiune, 
dar singura paralelă istorică la care mă pot gândi este felul în care 
creștinismul „a convertit” lumea păgână... ceea ce nu prevestește multe 
lucruri bune pentru noi. În timp ce staţi acasă în timpul celui „de-al doilea val” 
de carantină, aţi putea să vă împrospătaţi memoria cu acea istorie. 


Original în engleză: https://consentfactory.org/2020/10/13/the-covidian-cult/ 


[1] Acum 75 de ani, în timpul procesului de la Nurenberg, când a fost 
întrebat cum a convins poporul german să-l susțină, Herman Goering 
spunea: e un lucru simplu. Nu are de-a face cu nazismul ci cu natura umană. 
Poţi face asta într-un regim nazist, socialist, poţi să o faci în comunism, în 
monarhie sau democraţie. Singurul lucru pe care guvernul trebuie să-l 
facă pentru a transforma oamenii in sclavi este să promoveze frica. Și 
dacă poţi găsi ceva care să-i sperie, vor face tot ceea ce dorești. 


Articole despre Covid-19 
Context general: 


Scrioarea Prof. Sucharit Bhakdi către Cancelarul Angela Merkel 


10 lucruri mai puţin știute despre Organizaţia Mondială a Sănătăţii 


10 lucruri pe care ar trebui să le știi despre Bill Gates 
Despre măști: 

Ce s-ar întâmpla dacă chirurgii nu ar purta măști 

O discuţie academică despre măști 


Stiinta contra măstilor 
Despre teste: 
Câte rezultate false dau testele Covid-19? 


Ideea că guvernele pot controla virusul este un mit 


